|  |  |
| --- | --- |
| **PREDMET:** | Prijedlog Odluke o gradskim porezima Ivanić Grada |
| **PRAVNI TEMELJ:** | Temeljem članka 20. Zakona o lokalnim porezima (Narodne novine 115/16) i članka 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Odredbom članka 20. Zakona o lokalnim porezima (Narodne novine 115/16), propisano je da jedinice lokalne samouprave mogu uvesti prirez porezu na dohodak, porez na potrošnju, porez na kuće za odmor i porez na korištenje javnih površina.

Jedinice lokalne samouprave dužne su uvesti i naplaćivati porez na nekretnine.

Odlukom se propisuje prirez porezu na dohodak po stopi od 6 %, a osnovica prireza porezu na dohodak je porez na dohodak utvrđen sukladno Zakonu o porezu na dohodak i Pravilniku o porezu na dohodak.

Porez na potrošnju plaća se na potrošnju alkoholnih pića plaća (vinjak, rakiju i žestoka pića), prirodnih vina, specijalnih vina i bezalkoholnih pića, a plaća se po stopi od 3 %.

Porez na kuće za odmor plaćaju pravne i fizičke osobe koje su vlasnici kuća za odmor, a plaća se u visini 12,00 kn godišnje po četvornom metru korisne površine kuće za odmor.

Odredbe čl.7-11. ove Odluke o naplati poreza na kuće za odmor prestaju važiti 1. siječnja 2018. godine, kada se uvodi jednostavni porez na nekretnine koji će zamijeniti i porez na kuće za odmor.

Porez na korištenje javnih površina plaća fizička i pravna osoba koja koristi javne površine na području Grada Ivanić Grada. Porez na korištenje javnih površina plaća se prema zonama u gradu kao i prema namjeni korištenja javne površine.

Poslovi utvrđivanja, evidentiranja, nadzora, naplate i ovrhe radi naplate svih gradskih poreza iz članka 2. ove Odluke prenose se na Ministarstvo financija – Poreznu upravu, Ispostavu Ivanić Grad, u skladu s odredbama Zakona i Suglasnosti Ministarstva financija. Poreznoj upravi za obavljanje poslova iz stavka 1. ovog članka pripada naknada u iznosu 5% od ukupno naplaćenih prihoda.

Predlaže se Gradskom vijeću Grada Ivanić-Grada da usvoji ovu Odluku.